EPCO คงเป้าปีนี้กำไรโตกว่า 50% เผยโซลาร์ฟาร์มญี่ปุ่น COD เพิ่ม 12 MW ใน Q3/59
EPCO คงเป้าปีนี้กำไรโตกว่า 50%,โซลาร์ฟาร์มญี่ปุ่น COD เพิ่ม 12 MW ใน Q3/59 พร้อมเดินหน้าขยายการลงทุนโรงไฟฟ้าทั้งในและต่างประเทศเพื่อให้มีกำลังการผลิตครบ 200 MW
16 พ.ค. 2559

นายยุทธ ชินสุภัคกุล ประธานกรรมการ บริษัท โรงพิมพ์ตะวันออก จำกัด (มหาชน)หรือ EPCO เปิดเผยว่า ช่วงที่เหลือของปีนี้ บริษัทยังคงเดินหน้าขยายการลงทุนโรงไฟฟ้าทั้งในและต่างประเทศเพื่อให้มีกำลังการผลิตครบ 200 เมกะวัตต์ ก่อนนำ บมจ.อีสเทอร์น พาวเวอร์ กรุ๊ป (EP)  ซึ่งเดิมคือ บริษัท บ่อพลอย โซล่าร์ จำกัด  เข้าจดทะเบียนในตลาดหลักทรัพย์แห่งประเทศไทยภายในปีนี้ตามแผน และตั้งเป้ากำไรเพิ่มขึ้นไม่ต่ำกว่า 50% เมื่อเทียบกับปีที่ผ่านมา
โดยปัจจุบัน EP มีโครงการโรงไฟฟ้าพลังงานแสงอาทิตย์ COD แล้วรวมจำนวน 11 โครงการ มีกำลังการผลิตในประเทศจำนวน 16.5 เมกะวัตต์ และที่ญี่ปุ่นกำลังก่อสร้าง 12 เมกะวัตต์คาดว่าจะ COD ได้ใน Q3/59 และยังกำลังพัฒนาในญี่ปุ่นอีก 36.50 เมกะวัตต์ พร้อมในประเทศอีก 2-3 โครงการ
 